Yhteys- ja ylistyspäivä Rengossa
2024-09-14 12:00 - 20:30 (Europe/Helsinki) | Rengon rukouskeskus, Jokiniementie 73, Hämeenlinna, 14300
Tervetuloa Yhteys- ja ylistyspäivään Rengon Rukouskeskukseen la 14.9.2024! Katamme yhteisen pöydän lounaan, päivällisen ja Herran ehtoollisen muodossa ja jaamme toisillemme ajatuksia Jumalan suunnitelmasta murtaa katkeruuden kulttuuri miesten ja naisten väliltä. Rukoilemme ja kuuntelemme yhdessä mitä Herra haluaa meille puhua. Tämän pohjalta keräämme ajatuksia lokakuun 12pv:n Suuri Sovituspäivä -paastotapahtuman toteutukseen. Olet tervetullut osallistumaan koko päivään tai osaan siitä.

Aikataulu: Klo 12.00-13.00 Yhteinen lounas (nyyttärit) Klo 13.00-17.00 Jumalan suunnitelma miesten ja naisten välisen rikkoutuneen yhteyden sovittamiseksi. Rukousta ja Jumalan kuuntelua 12.10. paastotapahtuman toteutuksesta.Klo 17.00-18.00 Päivällinen (nyyttärit) Klo 18.00-20.30 Ylistyskokous ja ehtoollinen Iltapalaa tarjolla
Ilmoittautuminen

Suuri Sovituspäivä - rukoustapahtuma
2024-10-12 17:30 - 22:00 | Valotalo, Matinkartanontie 13 A, Espoo, 02230, Suomi
Ilmoittaudu tapahtumaan
Kutsumme hengellisiä johtajia ja kristittyjä rukoukseen, paastoon ja parannuksentekoon Suomen naisten ja miesten välisen katkeruuden kulttuurin murtamiseksi, sekä sukupolvien välisen sovituksen ja ennalleenasettamisen puolesta 10.-12.10. 2024. Kokoonnumme paaston viimeisenä iltana Espoon Valotalolla La 12.10 klo 17.30 tekemään parannusta, ja julistamaan Jumalan valmistamaa sovitusta sekä ylistyksessä vapauttamaan Pohjoisen äänet.
Ylistyksessä palvelee Riitta Rönnqvist, Scandinavian Metal Praise, Norjan saamelainen Arild Måsø sekä ylistystanssijoita Sari Pertun johdolla.
________________________________
Suuri Sovituspäivä -rukoustapahtuma
Aika: La 12.10 klo 17.30-22.00
Paikka: Espoon Valotalo, 2krs. Matinkartanontie 13a
Edeltävä paasto 10.-12.10. (kotona tai pienissä ryhmissä)
_____________________________________
Olemme rukouksessa kyselleet Jumalalta viimeisen kolmen vuoden aikana: Mikä on strateginen rukous Suomen puolesta?
Koimme Herran kehoittavan meitä: Suomessa vallitsee katkeruuden kulttuuri miesten ja naisten välillä. Tulkaa eteeni tehden parannusta tästä synnistä. Haluan vapauttaa teidät ja uudistaa miesten ja naisten keskinäisen yhteyden ja kunnioituksen. Haluan asettaa ennalleen vanhemmuuden, joka kutsuu seuraavan sukupolven esiin, ottamaan paikkansa Jumalan suunnitelmissa.
2.Aikakirja 7:14 lupaus rohkaisee meitä: ”jos silloin kansani, jonka olen ottanut omakseni, nöyrtyy ja rukoilee, kääntyy minun puoleeni ja hylkää pahat tiensä, niin minä kuulen sitä taivaaseen, annan sen synnit anteeksi ja teen sen maan jälleen terveeksi.”
Esterin kirjassa Mordokai edusti sekä mieheyttä, että hengellistä vanhemmuutta. Hän tunnisti Jumalan asettaneen nuoren – vieläpä nuoren naisen – Esterin – ratkaisevaan osaan Jumalan pelastussuunnitelmassa. Toteutui sekä sukupolvien, että kahden sukupuolen keskinäinen yksimielisyys ja siunaus. Tämän siunauksen tarvitsemme myös Suomessa.
PAASTON SUUNNITELMA 10.–12.10. 2024.
• To 10.– Pe 11.10.2024 paasto ja rukous kotona tai pienissä ryhmissä – odotetaan Herraa – annetaan Totuuden puhua – millaista kääntymistä tarvitaan – mitkä tiet tulisi hylätä – mihin tarvitaan sovintoa? Täältä löydät Raamatunpaikkoja ja ohjausta sydämen valmistamiseen.
• La 12.10. alkaen klo 17.30. Valotalo 2 krs, Matinkartanontie 13a Espoo. Kokoonnumme yhteen, teemme parannusta, rukoilemme ja ylistämme Jumalaa Hänen valmistamasta eheydestä Suomen sukupolville.

Ulko-ovia on kaksi: liikenneympyrän vieressä sekä rakennuksen sisäpihan puolella.
Valotalossa ei olla ulkokengissä, joten varaathan omat sisäkengät tai sukat mukaan. Kenkäsuojia saa paikanpäältä.
Pysäköintipaikkoja on vain rajatusti koulun pihalla. Lisää paikkoja löydät mm. Matinpuronpolun parkkipaikalta tai Urheiluhallin parkkipaikalta

Tapahtumaa järjestää:
Ylistys.fi ry, Majakka-seurakunta, Kansallinen rukousverkosto KRV, Ylistyksen leiritulet-verkosto, Abigail Ministries. Mukana: Scandinavian Metal Praise, Ilmestysmaja uy, Kansallisaarre, Andy & Sirkku Chambers ja Arild Måsø, sekä siskoja sekä veljiä eri seurakunnista PK-seudulta ja ympäri Suomen.
Tapahtuma kantaa yhteistä näkyä https://amillionwomen.org -aloitteen kanssa mutta ei liity siihen virallisesti.

Live-ylistystapahtuma - Kiitos nousee Suomesta!
2024-10-26 | Valotalo, Matinkartanontie 13 A, Espoo, 02230, Suomi
Lokakuun lopussa on usea historiallisesti merkittävä syy nostaa Jumalalle kiitos Suomesta. Kokoonnumme La 26.10. klo 17.30 Espoon Valotalolle yksimielisesti kiittämään Jumalaa kaikesta siitä hyvästä, mitä Hän on tehnyt kansallemme vuosisatojen aikana sekä vuonna 2024!

Ohjelma:
klo 17.30 Kiitosateria (nyyttärit)
Katamme pitkän pöydän ja asetumme yhteyden aterialle.
Aterian aikana Cédric Placentino tekee katsauksen Jumalan käden liikkeisiin Suomen historian aikana. Elina Placentino jakaa aiheesta, miten tärkeää tuleville sukupolville on opettaa Raamatun vaikutuksesta yhteiskuntamme rakentajana.
klo 18.15– Ylistys ja kiitos
Siirrymme ylistys- ja kiitososioon Valosalissa. Vapautamme pohjoisen äänet ylistyksessä, ylistystanssissa ja kiitosrukouksissa. Ylistystä johtaa Riitta Rönnqvist, Junnu Aaltosen ja Scandinavian Metal Praise soittajien kanssa. Ylistystanssia johtaa Sari Perttu.
Ylistyksen lomassa on mahdollisuus tulla osallistujana johtamaan kiitosrukousta aiheittain.
Ylistyksen lomassa myös Riikka Ikonen jakaa aiheesta, mikä on kutsumme Jeesukseen uskovina suomalaisina ottaa vastaan kansakunnan tulevaisuuteen vaikuttamisen tehtävä.
’Olkaamme sen tähden hänen välityksellään alati uhraamassa Jumalalle kiitosuhria, niiden huulten hedelmää, jotka tunnustavat hänen nimeään.’ (Hepr. 13:15)
klo 21.00 Tapahtuma päättyy.

Taustaa:
Suomessa ei perinteisesti ole ollut kansallista Kiitospäivää, mutta historiallisesti juuri lokakuun loppu antaa meille useita syitä juhlia Jumalan johdatusta ja hyvyyttä kansamme vaiheissa.
Lokakuun viimeisenä päivänä vuonna 1517 Martti Luther naulasi teesinsä Wittenbergin kirkon oveen. Silloin sai alkunsa uskonpuhdistus, joka johti raamatunkäännöstyöhön ja lukutaidon opettamiseen myös Suomessa ja näin synnytti kansan sivistystyön.
300 vuotta myöhemmin lokakuun viimeisenä päivänä vuonna 1817 Suomessa syntyi itsenäinen luterilainen kirkko Suomen sodan jälkimainingeissa. Suomella oli tässä nivelkohdasssa varjelus ja oli kansakuntamme kehittymisen kannalta ratkaisevaa, että kirkkoamme ei tuolloin liitetty osaksi Venäjän ortodoksista kirkkoa. Sen sijaan saimme säilyttää protestanttisen perinteemme ja alkaa itsenäisesti kehittämään kansaamme oman luterilaisen kirkon toiminnan kautta.
Kirkon toimintarakenteet vahvistuivat ja muodostuivat myöhemmin kunnalliseksi ja samalla myös valtakunnalliseksi hallintorakenteeksi, sekä lainsäädännön että terveydenhuollon osalta. Näin kehittyivät vähitellen edellytykset itsenäisen valtion vastuiden kantamiselle. Sadan autonomian vuoden sekä kansakunnan rakenteiden kehittämisen jälkeen, tuo itsenäisyys voitiin vihdoin saavuttaa.
Viime vuosikymmeninä Suomessakin on loka-marraskuun vaihteessa alettu juhlimaan amerikkalaisena tuontituotteena tänne rantautunutta juhlaa, joka kutsuu juhlimaan pimeyttä, pelkoa ja kauhua, tehden siitä kepeää ja hauskaa.
Aloitetaan sen sijaan uusi perinne, jossa muistelemme Jumalan hyvyyttä historiassa ja nykyajassa vuoden pimeimpänä aikana!
Tapahtumaa järjestää: Ylistys.fi ry, Majakka-seurakunta, Truth and Transformation Nordic sekä Kansallisaarre.
Tapahtumassa kerätään rakkauden lahja kulujen kattamiseksi.
Ilmoittaudu tapahtumaan

Kristittynä vaikuttamisesta kaikilla yhteiskunnan osa-alueilla
2024-11-12 18:30 - 20:30 | Zoom
Roope Laukkonen, Ruurikkalan YWAM keskuksesta, tulee vieraaksemme Zoomiin puhumaan kristittynä vaikuttamisesta kaikilla yhteiskunnan osa-alueilla.
Keskustelemme ajankohtaisesta maailmantilanteesta Roopen kanssa, ja siitä miten Jeesus tänä aikana haluaa ilmestyä seurakuntaansa kautta jokaisella elämän alueella.
Roope on Missionuorten pitkäaikainen johtaja, ja monissa haasteissa koeteltu pioneeri jolla on Jeesuksen palava rakkaus sydämessään.
Tule mukaan kuulolle!
Zoomlinkin löydät Whatsapp kanavistamme tai voit pyytää sen yhteys@ylistys.fi

Täynnä kirkautta -konferenssi
2024-11-15 - 2024-11-17 | Kasavuoren Koulukeskus, Kasavuorentie 1, Kauniainen, 02700, Finland
Kolmen päivän ajan ylistystä, rukousta, opetusta ja mahdollisuus Jumalan kohtaamiseen NewHope -seurakunnan Täynnä kirkautta konferensissa 2024. Puhujavieraana pastori Henry Madava Ukrainasta. Ylistyksessä Ylistys.fi band.
Päivämäärät:

Perjantai 15.11.2024 klo 18:30
Lauantai 16.11.2024 klo 10:30 ja 18:00
Sunnuntai 17.11.2024 klo 10:30 ja 18:00

Tule Mukaan!

Vuosikokous 2025
2025-05-29 18:00 - 19:00 | Zoom
Ylistys.fi ry yhdistyksen sääntömääräinen vuosikokous zoomissa jäsenille. Liittymislinkki ja kutsu lähetetään jäsenille sähköpostitse.

Yhteys ja ylistyspäivä Rengossa
2025-09-20 12:00 - 19:30 | Rengon rukouskeskus, Jokiniementie 73, Hämeenlinna, 14300
Tervetuloa Yhteyden, rukouksen ja ylistyksen päivään Rengon Rukouskeskukseen la 20.9.2025! Jaamme rukousrintaman kuulumisia eri puolilta Suomea, sekä ajankohtaista puhetta Jumalan sydämeltä. Vietämme aikaa Herran edessä ylistyksessä ja rukouksessa, ja katamme yhteisen pöydän, nauttien päivän aikana Herran ehtoollisen.
Aikataulu:
Klo 12.00-13.00 Yhteinen lounas (nyyttärit)
Klo 13.00-15.00 Ylistystä, puheenvuoroja eri puolelta Suomea, rukousta
Klo 15-15.30 Kahvit ja ulkoilua
Klo 15.30-17.00 Ylistystä, puheenvuoroja eri puolelta Suomea, rukousta
Klo 17.00-18.00 Päivällinen (nyyttärit)
Klo 18.00-19.30 Ylistystä ja ehtoollinen
Iltapalaa tarjolla
Ilmoittautuminen

Pohjolan tähystyspaikka
2025-10-23 18:00 - 20:00 | Zoom
Riitta jakaa ajankohtaisia kuulumisia Suomesta ja Tanskasta. Mitä nyt näkyvä murros kertoo ajastamme ja miten siihen tulisi suhtautua?
Zoom-linkin saat Aamuzoom whatsapp-ryhmästä tai lähettämälllä viestin numeroon 050 487 1661

Yhteys ja ylistyspäivä Rengossa
2025-11-15 13:00 - 19:00 | Rengon rukouskeskus, Jokiniementie 73, Hämeenlinna, 14300
Tervetuloa Yhteyden, rukouksen ja ylistyksen päivään Rengon Rukouskeskukseen la 15.11.2025! Jaamme rukousrintaman kuulumisia eri puolilta Suomea, sekä ajankohtaista puhetta Jumalan sydämeltä. Vietämme aikaa Herran edessä ylistyksessä ja rukouksessa, ja katamme yhteisen pöydän, nauttien päivän aikana Herran ehtoollisen.
Aikataulu:
Klo 13.00-13.30 Tulokahvit
Klo 13.30-15.30 Ylistystä, puheenvuoroja eri puolelta Suomea, rukousta
Klo 15.30-16.00 Ulkoilua ja kahvia tarjolla termarissa
Klo 16.00-17.00 Päivällinen (nyyttärit)
Klo 17.00-19.00 Ylistystä, jakamista ja ehtoollinen
Klo 19.00-19.30 Iltapalaa tarjolla
Ilmoittaudu täältä

Yhteyden, rukouksen ja ylistyksen päivä Tampereella
2026-02-21 12:30 - 19:30 | Kansanlähetyksen Lähetyskoti, Hämeenpuisto 41, Tampere, 33200
Tervetuloa Yhteyden, rukouksen ja ylistyksen päivään Kansanlähetyksen Lähetyskodille, Tampereelle la 21.2.2026! Vietämme aikaa Herran edessä ylistyksessä ja rukouksessa sekä katamme yhteisen pöydän. Jaamme kuulumisia miten Herra toimii eri puolilla Suomea, sekä ajankohtaista puhetta Jumalan sydämeltä.
Aikataulu:
Klo 13.00-13.30 Tulokahvit
Klo 13.30-15.30 Ylistystä, puheenvuoroja eri puolelta Suomea, rukousta
Klo 15.30-16.00 Ulkoilua ja kahvia tarjolla termarissa
Klo 16.00-17.00 Päivällinen (nyyttärit)
Klo 17.00-19.00 Ylistystä, jakamista ja rukousta
Klo 19.00-19.30 Iltapalaa tarjolla
Tulo-ohjeet:
Kansanlähetyksen Lähetyskoti
Hämeenpuisto 41, 33200 Tampere

Ilmestysmaja 2026
2026-04-05 17:00 - 18:30
Ylistys.fi bändi on mukana Järvenpään Arkki-seurakunnan Ilmestysmaja 2026 -tapahtumassa pääsiäissunnuntaina. Ylistysvuoromme on klo 17-18.30.

Puutarhatalkoot Metsähovissa
2026-04-18 09:00 - 19:30 | Metsähovin tila, Tapiolantie 41, Pornainen, 07170
Tervetuloa Metsähovin tilalle Ylistys.fi ry:n järjestämiin puutarhatalkoisiin Lauantaina 18.4.!
Tilaa hoitavat Jyrki ja Sari Hovi, joilla on pitkäaikainen näky tilasta ylistyksen paikkana. (Järjestämme tilalla myös ylistyksen ja yhteyden päivän Lauantaina 16.5.)
Osoite: Tapiolantie 41, Pornainen
09.00 aamupalaa
09.30 ylistystä
10.00 talkoopuuhia
11.30 lounas
12.00 talkoopuuhia
13.30 kahvi
14.00 talkoopuuhia
15.30 päivällinen
16.30- ylistystä
Illalla sauna on lämmin lammen rannalla, uintia, makkaraa grillissä.
17.30-18.30 naisten sauna
18.30- miesten sauna
Ilmoittautumiset (sis. ruokarajoitteet) Riitalle
0504871661

Ylistyksen ja yhteyden lauantai Metsähovin tilalla
2026-05-16 12:00 - 19:00 | Metsähovin tila, Tapiolantie 41, Pornainen, 07170
Tervetuloa Ylistyksen ja yhteyden lauantaihin Metsähovin tilalle la 16.5.2026!
Vietämme aikaa Herran edessä ylistyksessä ja rukouksessa, ja katamme yhteisen nyyttäripöydän. Mahdollisuus saunaan ja uintiin.
Aikataulu
Klo 13 Lounas
Klo 14-15.30 Ylistystä ja rukousta
Klo 15.30 Kahvit
Klo 16-17 Ylistystä ja rukousta
Klo 17 Grillausta, Sauna ja uinti
Klo17.00-18.30 Naisten saunavuoro
Klo 18.30-20.00 Miesten saunavuoro
Ilmoittautuminen
